
AVIZ

asupra proiectului de Lege privind aprobarea Ordonanţei de urgenţă a Guvernului nr.12/ 2004 pentru completarea Legii nr. 44/1994 privind veteranii de război, precum şi unele drepturi ale invalizilor şi văduvelor de război

În conformitate cu prevederile art. 89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.12/2004 pentru completarea Legii nr. 44/1994 privind veteranii de război, precum şi unele drepturi ale invalizilor şi văduvelor de război, trimis cu adresa nr. P.L.X-241 din 21 aprilie 2004, înregistrat  sub nr. 31/401 din 22 aprilie 2004.

Camera Deputaţilor  este Cameră decizională.


Senatul a adoptat, în şedinţa din 15 aprilie 2004, proiectul de lege.

Consiliul Legislativ, cu avizul nr. 494 din 24.03.2004, a avizat favorabil.

Potrivit prevederilor art. 60 şi 107 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 27.04.2004.


Membrii comisiei au examinat proiectul de lege, expunerea de motive, proiectul adoptat de Senat şi avizul  Consiliului Legislativ.

În urma dezbaterilor, cu majoritate de voturi, s-a hotărât avizarea favorabilă a proiectului de Lege privind aprobarea Ordonanţei de urgenţă a Guvernului nr.12/ 2004 pentru completarea Legii nr. 44/1994 privind veteranii de război, precum şi unele drepturi ale invalizilor şi văduvelor de război.


În raport de obiectul şi conţinutul său, ce vizează modificarea unei legi organice, proiectul de lege, face parte din categoria legilor organice.

